钦定古今图书集成/明伦汇编/宫闱典/第008卷 > 宋
## 钦定古今图书集成/明伦汇编/宫闱典/第008卷 > 宋

### 英宗治平四年正月丁巳太子即皇帝位己未尊皇太后曰太皇太后乘舆如万安太后之制

按《宋史神宗本纪》云云。按《慈圣光献曹皇后传》：“后
真定人。明道三年，郭后废，诏聘入宫。景祐元年九月，
册为皇后。英宗立，尊后为皇太后。神宗立，尊为太皇
太后。帝致极诚孝，所以承迎娱悦，无所不尽。从行登
翫，每先后策掖。后亦慈爱天至。或退朝稍晚，必自至。
屏扆候瞩间，亲持膳饮以食帝。外家男子旧毋得入
谒。”后春秋高，佾亦老，帝数言宜使入见，辄不许。他日
佾侍帝，帝复为请，乃许之，因偕诣后阁。少焉，帝先起，
若令佾得伸亲亲意，后遽曰：“此非汝所当得。”留趣遣
出。按《舆服志》，神宗嗣位，尊皇太后为太皇太后，其
行幸依治平元年之制。而皇太后、皇后常出，只用副
金涂银装白藤舆，覆以㯶榈屋，饰以凤辇，“官服同乘
舆平头辇之制。”于是诏太皇太后出入所乘，如万安
太后。舆上设行龙六制，饰率有加金铜车，《礼典》不载，
则如旧制。

### 神宗熙宁元年三月戊子作太皇太后庆寿宫

按：《宋史神宗本纪》云云。

熙宁二年，奉太皇太后玉册金宝。

按《宋史神宗本纪》不载按《礼志》，熙宁二年，神宗尊
皇太后曹氏为太皇太后，诣文德殿跪奉玉册授摄
太尉曾公亮，金宝授摄司徒韩绛。礼毕，百官称贺。

### 元丰元年春正月乙丑以太皇太后疾驿召天下医者

按：《宋史神宗本纪》云云。

元丰二年，太皇太后崩。帝改易山陵，加恩外戚
按《宋史神宗本纪》，元丰二年冬十月己酉，太皇太后
疾，上不视事。庚戌，罢朝谒景灵宫，命辅臣祷于天地宗庙社稷。减天下囚死罪一等，流以下释之。乙卯，太
皇太后崩。戊午，诏易太皇太后园陵曰山陵。按《慈
圣光献曹皇后传》：晚得水疾，侍医莫能治。元丰二年
冬，疾甚，帝视疾寝门，衣不解带，旬日崩，年六十四。帝
推恩曹氏，拜佾中书令，进官者四十馀人。

元丰三年，帝不视朝，为太皇太后上谥，祔庙，加恩亲
属。

按《宋史神宗本纪》：“元丰三年春正月乙丑朔，以大行
太皇太后在殡，不视朝。戊寅，上太皇太后谥曰慈圣
光献。三月癸酉，葬慈圣光献皇后于永昭陵。乙酉，祔
慈圣光献皇后神主于太庙。己丑，以慈圣光献皇后
弟昭德军节度使曹佾为司徒兼中书令，改护国军
节度使，馀亲属加恩有差。”

元丰八年，哲宗即位，尊太后高氏为“太皇太后”，权同
听政。礼官上垂帘之制。

按《宋史哲宗本纪》：元丰八年一月，神宗寝疾，宰相王
珪乞早建储，为宗庙社稷计。又奏请皇太后权同听
政，神宗首肯。三月甲午朔，皇太后垂帘于福宁殿，谕
珪等曰：“皇子性庄重，从学颖悟，自皇帝服药，手写佛
书，为帝祈福。”因出以示珪等，所书字极端谨，珪等称
贺，遂奉制立为皇太子。戊戌，神宗崩，太子即皇帝位，
尊皇太后曰太皇太后。甲寅，以群臣固请，始同太皇
太后听政。己未，命中外避太皇太后父遵甫名。夏四
月乙亥，诏以太皇太后生日为坤成节。按《礼志》，哲
宗即位，太皇太后权同听政。三省、枢密院按仪注，未
释服以前，遇只日，皇帝御迎阳门，日参官并赴起居，
依例奏事。每五日遇只日，于迎阳门垂帘，皇帝坐于
帘内之北。宰执奏事，则权屏去左右侍卫，事有机速，
许非时请对，及赐宣召，亦许升殿。礼部、御史台、阁门
奏讨论御殿及垂帘仪制，“每朔望六参，皇帝御前殿，
百官起居，三省、枢密奏事，应见、谢、辞班退，各令诣内
东门进榜子。皇帝双日御延和殿垂帘日参官起居，
太皇太后移班少西起居皇帝并再拜。三省、枢密院
奏事三日以上四拜，不舞蹈，候祔庙毕，起居如常仪。
帘前通事以内侍，殿下以阁门、吏部磨勘。奏。举人垂
帘日，引应见、谢、辞臣僚，遇朔望参日不坐，并先诣殿
门，次内东门，应抬赐者并门赐之。”于是帝御迎阳门
幄殿，同太皇太后垂帘，宰臣、亲王以下合班起居。常
制分班十六，至是合班，以阁门奏请故也。礼官请如
有祥瑞、边捷，宰臣以下紫宸殿称贺皇帝毕，赴内东
门贺太皇太后。从之。按《宣仁圣烈高皇后传》：后，亳
州蒙城人。母曹氏，慈圣光献妃姊也。故后少鞠宫中。
时，英宗亦在帝所，与后年同。仁宗谓慈圣异日必以
为配。既长，遂成婚濮邸，生神宗皇帝。治平四年，神宗
嗣位，尊为皇太后；哲宗嗣位，尊为太皇太后。驿召司
马光、吕公著，未至，迎问今日设施所宜，先未及条上。
已散遣修京城役夫，减皇城觇卒，止禁庭工技，废导
洛司，出近侍尤亡状者。戒中外毋苛敛，宽民间。保户
马事由中旨，王珪等弗预知。又起文彦博于既老，遣
使劳诸途，谕以复祖宗法度为先务，且令亟疏可用
者。从父遵裕坐西征失律抵罪，蔡确欲献谀以固位，
乞复其官。后曰：“遵裕灵武之役，涂炭百万，先帝中夜
得报，起环榻行，彻旦不能寐，圣情自是惊悸，驯致大
故，祸由遵裕，得免刑诛幸矣。先帝肉未冷，吾何敢顾
私恩而违天下公议！”确悚栗而止。光、公著至，并命为
相，使同心辅政，一时知名士汇进于廷。凡熙宁以来
政事弗便者，次第罢之。于是以常平旧式改青苗，以
嘉裕差役参募役，除市易之法，逭茶盐之禁，举边砦
不毛之地以赐西戎，而宇内复安。契丹主戒其臣下，
复勿生事于疆埸，曰：“南朝尽行仁宗之政矣。”蔡确坐
《车盖亭诗》谪岭表，后谓大臣曰：“元丰之末，吾以今皇
帝所书佛经出示人。是时惟王珪曾奏贺，遂定储极，
且以子继父，有何间言？而确自谓有定策大功，妄扇
事端，规为异时眩惑地。吾不忍明言，姑托讪上为名
逐之耳。此宗社大计，奸邪怨谤所不暇恤也。”廷试举
人，有司请循天圣故事，帝后皆御殿，后止之。又请受
册宝于文德后，曰：“母后当阳，非国家”美事，况天子正
衙，岂所当御，就崇政足矣。上元灯宴，后母当入观，止
之曰：“夫人登楼，上必加礼，是由吾故而越典制，于心
殊不安。”但令赐之灯烛。遂岁以为常。侄公绘、公纪，当
转观察使，力遏之。帝请至再，仅迁一秩，终后之世不
敢改。又以官冗当汰，诏损外氏恩四之一，以为宫掖
先。临政九年，朝廷清明，华夏绥定。宋用臣等既被斥，
祈神宗乳媪入言之，冀得复用。后见其来曰：“汝来何
为，得非为用臣等游说乎？且汝尚欲如曩日求内降，
干挠国政耶？若复尔，吾即斩汝。”媪大惧，不敢出一言，
自是内降遂绝。力行故事，抑绝外家私恩，文思院奉
上之物，无问巨细，终身不取其一人以为女中尧舜。

### 哲宗元祐元年上太皇太后高氏宫名以久旱诣寺观祷雨又诏添设太皇太后出入仪卫之制

按《宋史哲宗本纪》，元祐元年二月丁未。群臣上太皇太后宫名曰崇庆，殿曰崇庆。寿康按《五行志》，元祐
元年春，诸路旱。正月，帝及太皇太后车驾分日诣寺
观祷雨。按《仪卫志》，哲宗即位，元祐元年，诏太皇太
后出入仪卫。并依章献明肃皇后故事。其不可考者
则依慈圣光献皇后之例。既而又诏太皇太后出入
仪卫，添御龙骨朵子直三十六人，御龙弓箭直四十
五人，御龙弩直四十五人，皇城司禁卫五十人，马队
三百五十人，东西班茶酒班殿侍共一百人，快行增
至二十人，军头、引见司监官二员，并将带承局等子，
依随驾例祗应，钧容直并动乐殿侍侧，候开乐取旨。
元祐二年，太皇太后高氏诏就崇政殿受册，礼官议
受册之仪。

按《宋史哲宗本纪》。元祐二年三月壬戌。太皇太后手
诏，止就崇政殿受册。四月己亥，太皇太后以旱权罢
受册礼。九月乙卯。发太皇太后册宝于大庆殿。按
《礼志》：元祐二年，“诏太皇太后受册，依章献明肃皇后
故事。皇太后受册依熙宁二年故事。皇太妃与皇太
后同日受册。”令太常礼官详定仪注。右谏议大夫梁
焘请对文德殿，太皇太后曰：“大臣欲行此礼，予意谓
必难行。”焘对曰：“诚如圣虑，愿坚执勿许。且母后权同
听政，盖出一时不得已之事，乞速罢之。”中书舍人曾
肇亦言：“太皇太后听政以来，止于延和殿受辽使朝
见，亦止于御崇政殿，未尝践外朝。今皇帝述仁祖故
事，以极崇奉之礼，太皇太后傥以此时特下明诏，发
扬皇帝孝敬之诚，而固执谦德，止于崇政殿受册，则
皇帝之孝愈显，太皇太后之德愈尊，两义俱得，顾不
美欤！”太皇太后欣然纳之，迺诏将来受册止于崇政
殿。寻以天旱权罢。未几，太师文彦博等以时雨溥澍，
秋稼有望，请举行册礼。凡三请，乃从。九月六日，发太
皇太后册、宝于大庆殿，发皇太后太妃册宝于文德
殿。行礼如仪。

元祐三年，太皇太后诏有司寻绎典故，于是檐子饰
以龙凤，伞用红。

按：《宋史哲宗本纪》不载。按《舆服志》云云。

元祐四年十一月己丑，太皇太后却元日贺礼，令百
官拜表。

按：《宋史哲宗本纪》云云。

元祐七年。以太皇太后本命。诏斋僧设醮。内外录囚
按《宋史哲宗本纪》。不载按《礼志》。元祐七年。诏太皇
太后本命。岁正月一日。京师及天下州军各斋。僧尼
道士女冠一日。在京宫观寺院。开建道场七昼夜。内
外狱囚。并设食三日。

元祐八年，以太皇太后高氏违豫，行祈祷礼。及崩上
谥，特建原庙。

按《宋史哲宗本纪》，元祐八年“秋八月辛酉，以太皇太
后疾，帝不视事。丁卯，祷于岳渎宫。辛未，祷于天地宗
庙、社稷。乙亥，祷于诸陵。九月戊寅，太皇太后崩。己卯，
诏以太皇太后园陵为山陵。庚辰，遣使告哀于辽。十
二月己巳，辽人遣使来吊祭。己巳，上太皇太后谥曰
宣仁圣烈皇后。”按《礼志》：元祐八年，太皇太后违豫，
祈祷如元丰，仍致祷诸陵。又令南京等处长吏诣祖
宗神御所在建置道场。三省请奉安神御于治隆殿，
以遵元祐初诏。复以御史刘极之言，特建原庙。庙成，
名神御殿曰“徽音”，山殿曰“宁真。”

### 淳熙十六年二月辛未光宗受禅尊太后曰寿圣皇太后

按《宋史光宗本纪》云云，按《宪圣慈烈吴皇后传》：“后
开封人，年十四，高宗为康王，被选入宫。王即帝位，封
和义郡夫人，进封才人，又为婉仪，寻进贵妃。绍兴十
三年，诏立贵妃为皇后。高宗内禅，后称太上皇后。孝
宗即位，上尊号曰寿圣太上皇后。上皇崩，遗诏改称
皇太后。光宗即位，更号寿圣皇太后，以寿皇故，不称
太皇太后”也。

### 光宗绍熙元年春正月丙辰朔帝率群臣诣重华宫奉上寿圣皇太后至尊寿皇圣帝寿成皇后册宝

按：《宋史光宗本纪》云云。

绍熙四年九月己卯，上寿圣皇太后尊号曰：“寿圣隆
慈备福皇太后。”十一月癸未，帝率群臣奉上皇太后
册、宝于慈福宫。

按《宋史光宗本纪》云云。按《宪圣慈烈吴皇后传》：绍
熙四年，后寿八十，帝乃觐后奉册礼，加尊号曰“隆慈
备福。”

绍熙五年，宁宗受禅，改尊寿圣太后吴氏为太皇太
后，代行祭奠之礼。

按《宋史光宗本纪》。绍熙五年六月“戊戌。寿皇圣帝崩。
壬寅寿皇大敛。皇子嘉王复入奏事。诏俟疾愈过宫
行礼。丞相以下请皇太后垂帘听政。不许。请代行祭
奠礼。许之。仍有旨皇帝有疾听就内中成服。”乙巳。尊
寿圣隆慈备福皇太后为太皇太后。寿成皇后为皇
太后按《宁宗本纪》。孝宗崩。光宗以疾不能出。壬寅
宰相请太皇太后垂帘听政，不许，请代行祭奠之礼从之。丁未，宰臣奏云：“皇子嘉王仁孝夙成，宜正储位，
以安人心。”越六日，奏三上，从之。明日，遂拟旨以进。是
夕，御批付丞相云：“历事岁久，念欲退闲。”七月辛酉，留
正以疾辞去。知枢密院事赵汝愚见正去，乃遣。韩𠈁
胄因内侍张宗尹以禅位嘉王之意请于太皇太后，
不获。遇提举重华宫关礼，𠈁胄因其问告之礼，继入
内，泣请于太皇太后，太皇太后乃悟，令谕𠈁胄曰：“好
为之。”𠈁胄出告汝愚，命殿帅郭杲夜分兵卫南北。翌
日禫祭，汝愚率百官诣大行柩前。太皇太后垂帘，汝
愚率同列再拜奏：“皇帝疾，不能执丧，臣等乞立皇子
嘉王为太子，以安人心。”乃奉御批八字以奏。太皇太
后曰：“既有御笔，卿当奉行。”汝愚曰：“内禅事重，须议一
指挥。”太皇太后允诺。汝愚袖出所拟以进云：“皇帝以
疾不能执丧，曾有御笔，欲自退闲。皇子嘉王扩可即
皇帝位，尊帝为太上皇，皇后为太上皇后。”太皇太后
览毕曰：“甚善。”乙丑，太皇太后命立崇国夫人韩氏为
皇后。按《宪圣慈烈吴皇后传》：五年正月，帝率群臣
行庆贺礼，嘉王侍侧，后勉以读书辨邪正、立纲常为
先。夏孝宗崩，始正太皇太后之号。时光宗疾未平，不
能执丧，宰臣请垂帘主丧事，后不可。已而宰执请如
唐肃宗故事，群臣发丧太极殿成服禁中，许之，后代
行祭奠礼。寻用枢密赵汝愚请，于梓宫前垂帘，宣《光
宗手诏》、“立皇子嘉王为皇帝。”翌日册夫人韩氏为皇
后。撤帘。

### 宁宗庆元元年十一月戊戌加上寿圣隆慈备福太皇太后尊号曰寿圣隆慈僃福光祐太皇太后按宋史宁宗本纪云云按宪圣慈烈吴皇后传庆

元元年。加号“光祐”，迁居重华宫。

庆元二年冬十月戊申，率群臣奉上寿圣隆慈僃福
光祐太皇太后册、宝于慈福、寿康宫。十一月庚寅，诣
寿康宫，上《太上皇帝宽恤诏》。

按：《宋史宁宗本纪》云云。

庆元三年，太皇太后吴氏崩，帝为服期推恩优免贫
民。

按《宋史宁宗本纪》，庆元三年冬十月丙申，以太皇太
后违豫，赦。十一月辛丑，太皇太后吴氏崩。乙巳，诏为
大行太皇太后服期。十二月丁丑，以大行太皇太后
欑宫，蠲绍兴府贫民明年身丁折帛绵绢。按《宪圣
慈烈吴皇后传》：三年十月，后寝疾，诏祷天地宗庙、社
稷，大赦天下。逾月而崩，年八十三。《遗诰》：“太上皇帝疾
未痊愈，宜于宫中承重。皇帝服齐衰五月，以日易月。”
诏服期年丧。

庆元四年。二月丙子。上大行太皇太后谥曰宪圣慈
烈皇后。三月甲子。权欑宪圣慈烈皇后于永思陵
按《宋史宁宗本纪》云云。

### 嘉泰二年作寿慈宫迎太皇太后谢氏还内上尊号册宝

按《宋史宁宗本纪》，嘉泰二年八月己丑，诏作寿慈宫，
请太皇太后还内。九月己酉，朝寿慈宫。冬十月乙亥，
上寿成惠慈太皇太后尊号曰寿成惠圣慈祐太皇
太后。十二月甲戌，率群臣奉上寿成惠圣慈祐太皇
太后册宝于寿慈宫。按《成肃谢皇后传》：“后丹阳人，
幼孤，鞠于翟氏，因冒姓焉。及长，被选入宫。淳熙三年，
册”为皇后，复姓谢氏，亲属推恩者十人。光宗受禅，上
尊号寿成皇后。孝宗崩，尊为皇太后。庆元初，加号“惠
慈。”嘉泰二年，加慈祐太皇太后。

### 开禧二年太皇太后移居大内赐缗钱百万以犒军士

按《宋史宁宗本纪》：“开禧二年二月癸丑，寿慈宫火。甲
寅，太皇太后移居大内，车驾月四朝。三月己亥，从太
皇太后幸聚景园。十一月癸丑，太皇太后赐钱一百
万缗，犒赏军士。”

开禧三年，太皇太后谢氏崩，谥曰“成肃。”

按《宋史宁宗本纪》，开禧三年正月“辛卯，以太皇太后
谢氏有疾，赦，是日崩。六月癸亥，遣冨琯使金告哀。八
月己巳，上大行太皇太后谥曰成肃皇后。”九月乙酉，
权欑成肃皇后于永阜陵。壬寅，祔成肃皇后神主于
太庙。按《成肃谢皇后传》，三年崩，谥“成肃，欑祔于永
阜陵。后性俭慈，减膳半，每食必先以进。御服澣濯衣，
有”数年不易者

### 度宗咸淳十年嘉国公显奉遗诏即皇帝位尊谢太后为太皇太后临朝听政

按《宋史瀛国公本纪》：咸淳十年七月癸未，度宗崩，奉
遗诏即皇帝位，年四岁。谢太后临朝称诏。丙戌，上皇
太后尊号曰“寿和圣福太皇太后。”八月甲寅，太皇太
后以老不能御正衙，命暂以慈元殿为后殿。按《理
宗谢皇后传》：“瀛国公即位，尊为太皇太后。太后年老
且疾，大臣屡请垂帘同听政，彊之，乃许加封。五代太
后”以兵兴费繁，痛自裁节。汰慈元殿提举巳下官，省
汎索钱缗月万。平章贾似道兵溃，陈宜中上疏请正
其罪，太后曰：“似道勤劳三朝，岂宜以一旦罪而失遇大臣礼？”先削其官，后乃寘法贬死。京朝官闻难，往往
避匿遁去。太后命揭榜朝堂曰：“我国家三百年，待士
大夫不薄。吾与嗣君遭家多难，尔小大臣不能出一
策以救时艰，内则畔官离次，外则委印弃城，避难偷
生，尚何人为？亦何以见先帝于地下乎？天命未改，国
法尚存。凡在官守者，尚书省即与转一资；负国逃者，
御史觉察以闻。”

### 恭宗德祐元年六月辛未太皇太后诏削尊号圣福字以应天戒

按《宋史·瀛国公本纪》云云。按《理宗谢皇后传》：德祐
元年六月朔，日食既。太后削圣福以应天变。丞相王
爚老病，陈宜中、留梦炎庸懦无所长，日坐朝堂相争
戾。而张世杰兵败焦山，宜中弃官去。太后累诏不至，
遗书宜中母，使勉之。十月始还朝。太后又亲为书召
夏贵等兵曰：“吾母子不足念，独不报先帝德乎？”贵等
亦罕有至者。是月大元兵破常州。太后遣陆秀夫等
请和。不从。宜中即率公卿请迁都，太后不许。宜中痛
哭固请。不得已从之。明日当启行，而宜中仓卒失奏。
于是宫车已驾。日且暮而宜中不至。太后怒而止。
德祐二年春正月太皇太后命称臣礼于元军
按《宋史瀛国公本纪》。德祐二年春正月陆秀夫等至
大元军中，求称侄纳币，不从，称侄孙，不从。戊辰，还，太
皇太后命用臣礼。按《理宗谢皇后传》，明年正月，更
命宜中使军中，约用臣礼。宜中难之，太后涕泣曰：“苟
存社稷，臣非所校也。”

### 端宗景炎元年〈即德祐二年〉五月帝即位于福州上太皇太后尊号八月太皇太后至燕京降寿春郡夫人按宋史瀛国公本纪大元兵迫临安徙封昰为益王

“判福州，昺为广王，判泉州。元兵至皋亭山，镇等奉之
走婺州。丞相伯颜入临安，遣范文虎将兵趣婺，召镇
以王还，镇得报即去，同走温州。太皇太后寻遣二宦
者以兵百人召王于温宜中，沉其兵江中，遂入闽。”
按《理宗谢皇后传》，“未几，大元兵薄皋亭山，宜中宵遁，
文武百官亦潜相引去。二月辛丑，大军驻钱塘。宋亡，
瀛”国公与全后入朝，太后以疾留杭。是年八月，至京
师，降寿春郡夫人。越七年终，年七十四。无子。

按《宋史纪事本末》：“益王即位于福州，改元景炎，遥上
帝尊号为孝恭懿圣皇帝，又上太皇太后尊号。”